ऑनलाइन एप्लाई होंगे घरेलू और कॉमर्शियल नक्शे
नगरनिगम रेजिडेंशियल और कमर्शियल नक्शा का आवेदन ऑनलाइन करने की योजना पर काम कर रहा है। इससे काम में पारदर्शिता आएगी और राजनीतिक दबाव भी खत्म होगा। निगम के एडीशनल कमिश्नर जसबीर सिंह ने टाउन प्लानिंग डिपार्टमेंट के साथ इस पर चर्चा की है।
इसके लिए निगम की एक टीम दिल्ली का दौरा करेगी। दिल्ली नगर में नक्शे के आवेदन ऑनलाइन हो रहे हैं। निगम टीम दिल्ली पैटर्न को स्टडी करेगी। जालंधर में नक्शा पास करवाने के लिए लोग बिल्डिंग डिपार्टमेंट में सिफारिशें ढूंढते है। नक्शा पास करने के लिए शर्तें कड़ी हैं और नक्शा पास होने पर लोग राज नेताओं से सिफारिशें करवाते हैं। ऑनलाइन काम होने से प्रक्रिया तेज होगी। सभी को ऑनलाइन ही मंजूरी देनी होगी और डिजिटल साइन करने का सिस्टम रहेगा।
बिड ओपन, पीआईडीबी से मिलेगी फाइनल अप्रूवल
जालंधर | स्मार्टसिटी प्रोजेक्ट के लिए नीदरलैंड की रायल हैसकाेइंग डीएचवी कंपनी को कंसल्टेंट की जिम्मेदारी मिल सकती है। सोमवार को देर रात तक टेंडर ओपन करके कंपनी को इवेल्युएट करने का काम चलता रहा। मंगलवार को रायल कंपनी के नाम अप्रूवल के लिए पंजाब इंफ्रास्ट्रक्चर डेवलपमेंट बोर्ड को भेज दिया गया है। फाइनल अप्रूवल डेवलपमेंट बोर्ड ही देगा। फाइनल अप्रूवल 11 मार्च को विधानसभा चुनाव के नतीजों के बाद ही संभव लग रही है। कंपनी का प्रोफाइल काफी बड़ा है। कंसल्टेंट कंपनी के पास ही स्मार्ट सिटी प्रोजेक्ट्स की जिम्मेदारी रहेगी। जिन प्रपोजल के दम पर जालंधर स्मार्ट सिटी के लिए सिलेक्ट हुआ है, उसे लागू करने का काम कंसल्टेंट कंपनी का ही होगा। सभी प्रोजेक्ट्स की जवाबदेही भी कंपनी की होगी। करीब 135 साल पुरानी कंपनी 50 साल से इंडिया में प्रोजेक्ट मैनेजमेंट कंसल्टेंसी का काम कर रही है। देश में नोएडा मुख्यालय है। रायल कंपनी बिल्डिंग, एविएशन, इंडस्ट्री, अर्बन-रुरल प्लानिंग, एनर्जी, इंफ्रास्ट्रक्चर और ट्रांसपोर्ट के क्षेत्र में प्रोजेक्ट कंसल्टेंसी का काम कर चुकी है। 150 देशों में काम कर रही रायल ड्रिंकिंग वाटर और वेस्ट वाटर मैनेजमेंट पर भी फोकस कर रही है।
गुड न्यूज
hin_Deva hin_Deva hin_Deva hne_Deva hin_Deva mai_Deva